stanford-oval/wikipedia huggingface dataset:
เจ้าจอมมารดาจีน
ประวัติ > ครอบครัว

เจ้าจอมมารดาจีนได้เข้าเป็นหม่อมห้ามในพระเจ้าบรมวงศ์เธอ กรมหมื่นภูมินทรภักดี พระราชโอรสในพระบาทสมเด็จพระนั่งเกล้าเจ้าอยู่หัว กับเจ้าจอมมารดาเอมน้อย ถือเป็นหม่อมชั้นใหญ่ จึงมีคำนำหน้านามว่า หม่อมจีน ตามธรรมเนียม ท่านมีพระธิดาสามพระองค์ ได้แก่
พระอรรคชายาเธอ พระองค์เจ้าอุบลรัตนนารีนาค กรมขุนอรรควรราชกัลยา พระนามเดิม หม่อมเจ้าบัว (28 พฤศจิกายน พ.ศ. 2389 – 15 ตุลาคม พ.ศ. 2444) รับราชการเป็นพระอรรคชายาในพระบาทสมเด็จพระจุลจอมเกล้าเจ้าอยู่หัว มีพระราชธิดาเพียงพระองค์เดียว คือ สมเด็จพระเจ้าบรมวงศ์เธอ เจ้าฟ้าเยาวมาลย์นฤมล กรมขุนสวรรคโลกลักษณวดี
พระอรรคชายาเธอ พระองค์เจ้าเสาวภาคย์นารีรัตน์ พระนามเดิม หม่อมเจ้าปิ๋ว (26 มกราคม พ.ศ. 2397 – 21 กรกฎาคม พ.ศ. 2430) รับราชการเป็นพระอรรคชายาในพระบาทสมเด็จพระจุลจอมเกล้าเจ้าอยู่หัว มีพระราชธิดาเพียงพระองค์เดียว คือ สมเด็จพระเจ้าบรมวงศ์เธอ เจ้าฟ้าจันทราสรัทวาร กรมขุนพิจิตรเจษฎ์จันทร์
พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา พระนามเดิม หม่อมเจ้าสาย (4 กันยายน พ.ศ. 2406 – 24 มิถุนายน พ.ศ. 2472) รับราชการเป็นพระอรรคชายาในพระบาทสมเด็จพระจุลจอมเกล้าเจ้าอยู่หัว มีพระราชโอรสและธิดา 4 พระองค์ คือ สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ พระเจ้าบรมวงศ์เธอ เจ้าฟ้านภาจรจำรัสศรี ภัทรวดีราชธิดา สมเด็จพระเจ้าบรมวงศ์เธอ เจ้าฟ้ามาลินีนภดารา ศิรินิภาพรรณวดี กรมขุนศรีสัชนาลัยสุรกัญญา และสมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี
ด้วยความที่เจ้าจอมมารดาจีนเป็นพระชนนีของพระอรรคชายาทั้งสามพระองค์ และยังเป็นขรัวยายของเจ้าฟ้าอีกหกพระองค์ พระบาทสมเด็จพระจุลจอมเกล้าเจ้าอยู่หัวมีพระบรมราชโองการ โปรดเกล้าฯ สถาปนาหม่อมจีน ขึ้นเป็น เจ้าจอมมารดาจีน เป็นกรณีพิเศษ และเป็นเจ้าจอมมารดาขรัวยายท่านที่สองของกรุงรัตนโกสินทร์ เพราะก่อนหน้านี้เคยมีการสถาปนาเจ้าจอมมารดางิ้ว พระราชชนนีในสมเด็จพระนางเจ้าโสมนัสวัฒนาวดี ด้วยเหตุนี้เจ้าจอมมารดาจีนจึงอาศัยอยู่ร่วมกับพระอรรคชายา และหลาน ๆ ภายในพระบรมมหาราชวัง
ประวัติ > ถึงแก่อสัญกรรม

เจ้าจอมมารดาจีน ถึงแก่อสัญกรรมด้วยโรคชรา เมื่อวันที่ 14 มิถุนายน พ.ศ. 2448 ที่วังสมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ สิริอายุ 78 ปี ในการนี้พระบาทสมเด็จพระจุลจอมเกล้าเจ้าอยู่หัว เสด็จพระราชดำเนินพระราชทานน้ำหลวงอาบศพ โดยทรงพระกรุณาโปรดเกล้าฯ พระราชทานโกศไม้สิบสอง ฉัตรเครื่องสูง 5 ชั้น จำนวน 12 คัน แวดล้อมเป็นเกียรติยศ และโปรดเกล้าฯ ให้มีพระสงฆ์สวดพระอภิธรรมประจำศพ วันละ 4 รูป และเครื่องประโคมศพ กลองชนะ 5 คู่ จ่าปี 1 และเลี้ยงพระเช้า 4 รูป เพล 4 รูป มีกำหนด 3 เดือน[ต้องการอ้างอิง]
เกียรติยศ > บรรดาศักดิ์

21 กุมภาพันธ์ พ.ศ. 2370 – ไม่ทราบปี : จีน
ไม่ทราบปี – ไม่ทราบปี : หม่อมจีน ในพระองค์เจ้าลดาวัลย์
ไม่ทราบปี – 14 มิถุนายน พ.ศ. 2448 : เจ้าจอมมารดาจีน
เกียรติยศ > เครื่องราชอิสริยาภรณ์

พ.ศ. 2443 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. ไม่ปรากฎ –  เหรียญรัตนาภรณ์ รัชกาลที่ 5 ชั้นที่ 4 (จ.ป.ร.4)
เฟอร์กัส อันค์กอร์น

เฟอร์กัส กอร์ดอน อันค์กอร์น (10 ธันวาคม ค.ศ. 1918 – 22 มีนาคม ค.ศ. 2018) เป็นทหารชาวอังกฤษ โดยเริ่มเป็นนักแสดงกล วิซาร์ดัส เมื่ออายุ 18 ปี และเป็นสมาชิกมายากลวงเมจิก เซอร์เคิล
เคธี่ แปซิฟิก

| เคธี่ แปซิฟิก |
| --- | --- |
ชื่อเกิด: จุไรรัตน์ เกิดปัญญา
รู้จักในชื่อ: ดีเจอุ๋ย Fat Radio
เกิด: 10 มิถุนายน พ.ศ. 2522 (45 ปี)
ที่เกิด: ประเทศไทย
แนวเพลง: ป็อป, แจ๊ส
อาชีพ: นักร้อง, ดีเจ, คอรัส
ช่วงปี: พ.ศ. 2544 - ปัจจุบัน
ค่ายเพลง: WerkGang จีเอ็มเอ็ม แกรมมี่

เว็บไซต์: http://www.katiepacific.com
Katie Pacific (เคธี่ แปซิฟิก) หรือ อุ๋ย จุไรรัตน์ เกิดปัญญา สาวมากประสบการณ์ในการใช้เสียง ไม่ว่าจะเป็นการร้องเพลงโฆษณา, ลงเสียง Jingle ต่าง ๆ ทางคลื่นวิทยุ, อ่าน Spot, ร้องเพลงประกอบละคร, Wedding Singer, DJ, พิธีกร รวมถึงการเป็นนักร้องในโปรเจกต์ Lazy Sunday 2 ร่วมกับ Mr. Lazy (กฤช กฤษณาวารินทร์) พร้อมเปิดตัวซิงเกิลแรก ลม ซึ่งแต่เดิมเป็นเพลงของสุเมธแอนด์เดอะปั๋ง ที่นำมาเล่าใหม่ในสไตล์ Pop Jazz โดยจะถูกรวมไว้ในอัลบั้มเต็มชุดแรกในชีวิตของ Katie Pacific อัลบั้ม Morning Star (มอร์นิ่ง สตาร์)
ประวัติ

Kattie Pacific หรือ อุ๋ย จุไรรัตน์ เกิดปัญญา เธอเกิดในประเทศไทย จนถึงอายุ 9 ขวบได้ย้ายไปอยู่ ซิดนีย์ เธอเรียนจบด้านบัญชีระดับ diploma มาจาก Sydney Institute of Technology TAFE (สาขา Ultimo)  อายุ 21 ปีเธอได้ย้ายมาอยู่ในประเทศไทย เธอเป็นดีเจคลื่น Fat Radio 104.5
สาวเสียงใสอารมณ์ดี...ชีวิตครึ่งหนึ่งของเธอเติบโตที่ออสเตรเลีย แต่เธอเลือกที่จะเดินทางข้ามทวีปเพื่อเดินทางตามฝันของตัวเอง กับความฝันที่ว่า สักวัน...เธอจะเป็นนักร้อง ตลอดเวลาที่อยู่เมืองไทยเธอไม่เคยหยุดใช้เสียงของเธอในการสร้างสรรค์ผลงานเลย
เธอป็นทั้งนักพากย์การ์ตูน, ดีเจ, ร้องเพลง featuring ให้กับศิลปินมากมาย... เป็นระยะเวลา 4 ปีที่เธอเดินทางสะสมไมล์มาจนได้ร้องเพลงที่เป็นของตัวเองสักที กับเพลงแรก “คนในฝัน” เพลงที่มีเนื้อหาน่ารักๆ ผนวกกับดนตรีที่ผสมผสานระหว่าง R&B, Soul, Funk ได้อย่างลงตัว ซึ่งได้จารุวัฒน์ ขันธวุฒิ producer มือฉกาจ ผู้อยู่เบื้องหลังงานเพลงอย่าง “คิดถึงเธอทุกทีที่อยู่คนเดียว” – calories blah blah, sleepless society และ บีม จารุวรรณ มาเป็นคนดูแลในภาคการผลิตดนตรีทั้งหมดให้
ผลงาน > งานพากษ์เสียง

- พากย์การ์ตูนภาษาอังกฤษ ปังปอนด์, ultraman, Johnson & Johnson kids
- ร้องเพลงโฆษณา 12 plus roll on, ดัชมิลล์, AIS, coffee mate
ผลงาน > พิธีกร

- รายการ Play 'ment วันพฤหัสบดี "เล่นหน้าแผง"  ทางช่อง จีทีเอชออนแอร์ (2556)
ผลงาน > ดีเจ

- ดีเจ คลื่น Fat Radio 104.5
ผลงาน > ผลงานเพลง

‘any day’ duet with เมื่อย scrubb featuring ให้กับ frozen album coolvoice 1
‘subconcious’ album travel agency
‘how can I go on’ featuring ให้กับ Jazzinlove album monotony
“สายเกินไป” featuring ให้กับ suburbian album Tribute to Kidnappers
‘once we were’, ‘song 2 u’ album spring valley
‘เพลงพิเศษ’, ‘Katie Pacific’ 2559
ผลงาน > อัลบั้มเดี่ยว

| ภาพปกอัลบั้ม | ชื่ออัลบั้ม | วันที่วางแผง | รายชื่อเพลง |
| --- | --- | --- | --- |
|  | Morning Star | 28 มีนาคม 2556 |  ลม  ร่มกันเหงา  เหงา  ขอมือเธอหน่อย  ส่องกระจก  ต่าง Mr.Lazy feat. สิงโต นำโชค & Katie Pacific  รักเธอ 24 ชั่วโมง  ก็พอ  ยามเมื่อลมพัดหวน  อยากรู้  คนในฝัน  เพลงพิเศษ  บางสิ่งที่เปลี่ยนไป  I Love Monday Mr.Lazy feat.Katie Pacific  Chrismas In Love (Swing Jazz Version) |
ผลงาน > อัลบั้มพิเศษ

อัลบั้ม Limousine
อัลบั้ม Werk Shop
อัลบั้ม Lazy Sunday 2
ผลงาน > เพลงประกอบละคร

เพลงประกอบละครลูกบ้าเที่ยวล่าสุด “อีกครั้ง” featuring ให้กับ groovy enfant album Fat Radio Showcase
เพลงประกอบละคร แววมยุรา เพลง "ก็พอ"
แหล่งข้อมูลอื่น

Katie Pacific Facebook
Katie Pacific
Katie Pacific GMM เก็บถาวร 2018-09-16 ที่ เวย์แบ็กแมชชีน
Katie Pacific Wg
อีเอ สปอร์ตส์ เอฟซี ออนไลน์

| อีเอ สปอร์ตส์ เอฟซี ออนไลน์ |
| --- | --- |
ผู้พัฒนา: อีเอ, สเปียร์เฮด
ผู้จัดจำหน่าย: เน็กซ์ซอน (เกาหลีใต้) การีน่า (เอเชียตะวันออกเฉียงใต้) เทนเซน (จีน)
ชุด: ฟีฟ่าออนไลน์ (อดีต) อีเอ สปอร์ตส์ เอฟซี (ปัจจุบัน)
เอนจิน: ฟอร์ตไบต์ 3
เครื่องเล่น: วินโดวส์
วางจำหน่าย: KOR: 17 พฤษภาคม 2561THA: 14 มิถุนายน 2561
แนว: เกมกีฬา, เกมจำลองการแข่งขันฟุตบอล
รูปแบบ: ผู้เล่นเดี่ยว, ผู้เล่นหลายคน
อีเอ สปอร์ตส์ เอฟซี ออนไลน์ (อดีตรู้จักในชื่อ ฟีฟ่าออนไลน์ 4) เป็นเกมส์กีฬาฟุตบอลประเภทเล่นฟรีแบบผู้เล่นหลายคนซึ่งผลิตโดย EA Spearhead และจัดจำหน่ายโดย เน็กซอน. ซึ่งได้ประกาศไปเมื่อวันที่ 2 พฤศจิกายน พ.ศ. 2560, และได้เปิดให้เล่นอย่างเป็นทางการเมื่อวันที่ 17 พฤษภาคม พ.ศ. 2561 ใน ประเทศเกาหลีใต้. ส่วนในประเทศแถบ เอเชียตะวันออกเฉียงใต้ จะเปิดก่อนการแข่งขันฟุตบอลโลก 2018 ในวันที่ 14 มิถุนายน แต่ยังไม่มีการประกาศตัวเกมในรูปแบบภาษาอังกฤษ
พัฒนาการ

ในเดือนธันวาคม 2017 ได้ทำการทดสอบ Closed Beta เป็นครั้งแรกในประเทศเกาหลีใต้และได้เปิดตัวเกม Open beta ในวันที่ 17 พฤษภาคม 2018
รูปแบบเกม

รูปแบบเกมของฟีฟ่าออนไลน์ 4 นั้น จะใช้รูปแบบกราฟิกและรูปแบบเกมจาก Frostbite,ซึ่งจะยกระดับฮาร์ดแวร์ตัวเกมของ FIFA Online 4 ซึ่งรูปแบบกราฟิกและส่วนอื่น ๆ มาจาก ฟีฟ่า 18. รูปแบบการเล่นและระบบ AI มาจาก FIFA 17.
โหมดการเล่น > โหมดฟุตบอลโลก 2018

ในวันที่ 24 พฤษภาคม 2561 ได้มีโหมด "ฟุตบอลโลก" ซึ่งได้ประกาศว่าจะปล่อยในวันที่ 31 พฤษภาคม 2561 ซึ่งจะมีเกมโหมดใหม่ 2 โหมดในโหมด FIFA World Cup คือรอบแบ่งกลุ่ม 16 ทีมโดยจะแข่งกับคอม และ แข่งกับผู้เล่นคนอื่น ๆ ในรอบน็อคเอ้าท์.
โหมดการเล่น > Fantasy Mode

เป็นโหมดจัดทีมที่แยกมาจากทีมหลักอีกทีนึง โดยจะต้องจัดทีมไม่ให้เกิน 215FP เพื่อจะทำทีมไปเล่นในโหมดแรงกิ้ง
โหมดการเล่น > Ranking Mode

เป็นโหมดที่สืบเนื่องมาจากฟีฟ่าออนไลน์ 3 แต่รูปแบบการเล่นจะต่างโดยสิ้นเชิงซึ่งโดยภาคนี้จะต้องใช้ทีม Fantasy ในการเล่นเท่านั้นเพื่อให้มีความเท่าเทียมกันระหว่างผู้เล่นทั้ง 2 คน โดยจะต้องแข่งกัน 10 นัดโดยจะมีจำนวนนัดที่จะต้องขึ้นชั้นตามกำหนดตามระดับแรงค์ซึ่งถ้าชนะเยอะยิ่งมีโอกาสขึ้นชั้นแต่ยิ่งถ้าแพ้เยอะโอกาสที่ตกชั้นมีสูงมากซึ่งจะมีการแข่งอยู่ 2 แบบและในภาคนี้ไม่มีการต่อเวลาและยิงจุดโทษเมื่อหากเสมอกัน
โหมด 1 - 1
เป็นโหมดแข่งกับผู้เล่นที่ต้องใช้การบังคับควบคุมในการเล่นเท่านั้น
โหมด 2 - 2
เป็นโหมดแข่งกับผู้เล่นอื่น โดยอาจจะมีการสุ่มผู้เล่นที่จะต้องเจอ หรือจับคู่กับเพื่อนมาเล่นด้วยกัน
โหมดเมเนเจอร์
เป็นโหมดแข่งกับผู้เล่นที่จะไม่ต้องใช้การบังคับใด ๆ เพียงแค่ต้องใช้การปรับแผนในเกมส์เท่านั้นซึ่งโหมดนี้จะใช้แค่ AI ในการเล่นเท่านั้น ผู้เล่นจะได้ความรู้สึกราวกับเป็นผู้จัดการทีมอยู่ข้างสนาม ซึ่งในขณะที่ทำการแข่งขัน ผู้เล่นสามารถปรับเปลี่ยนแผนการเล่นได้ตลอดเวลาขึ้นอยู่กับสถานการณ์ที่กำลังเผชิญอยู่ โดยโหมดนี้จะสามารถเลิกเล่นได้ 2 แบบ คือการแข่งแบบโหมดลีกที่ต่อสู้กับบอท หรือจะเป็นแบบ Ranking Mode ที่ต่อสู้กับผู้เล่นคนอื่น
กฎ Fair play เพื่อป้องกันการถ่วงเวลา
เป็นกฏที่เพิ่มเข้ามาในการแข่งขัน Ranking Mode เพื่อป้องกันการเล่นเพื่อถ่วงเวลา หากผู้เล่นไม่มีการเคลื่อนไหว หรือครองบอลไปมาอยู่ในฝั่งตนเองนานกว่าปกติ ผู้เล่นจะถูกตัดแต้ม ซึ่งหากถูกตัดแต้มเกิน 10 แต้ม จะถูกปรับแพ้การแข่งขันทันที
โหมดการเล่น > การเปิดการ์ด

การเปิดการ์ดในภาคนี้จะแตกต่างจากออนไลน์ 3 ตรงที่ว่าจะมีโมเดลนักฟุตบอลปรากฏตอนเปิดการ์ดซึ่งถ้าเปิดได้ผู้เล่นที่มีพลังมากกว่า 80 จะมีแอนิเมชั่นเปิดตัวของการ์ด(Walkout)ปรากฏขึ้นมาโดยจะปรากฏเสื้อทีม,เบอร์เสื้อ,ส่วนใบหน้าของนักเตะ เพื่อให้มีความลุ้นมากขึ้น ซึ่งการ์ดต่าง ๆ จะมีแตกต่างกันออกไปตามแพ็คต่าง ๆ
โหมดการเล่น > การตีบวก

การตีบวกในภาคนี้จะแตกต่างจากภาคออนไลน์ 3 ตรงที่ว่าต้องใช้นักเตะรวม 5 คนในการตีบวกซึ่งจะมีเปอร์เซนต์ของโอกาสที่จะตีบวกสำเร็จ(แต่ใช่ว่าจำนวนเปอร์เซนต์จะเต็ม 100 ก็ตามก็อาจจะมีโอกาสที่จะไม่สำเร็จก็มีอยู่) และในกรณีที่ผู้เล่นตีบวกไม่สำเร็จ ตัวนักเตะจะไม่มีลดพลังเป็นบวกศูนย์เหมือนกับภาคออนไลน์ 3
ในประเทศไทย

ฟีฟ่าออนไลน์ 4 ในภาคนี้ได้เปิดให้เล่นอย่างเป็นทางการเมื่อวันที่ 14 มิถุนายน พ.ศ. 2561 โดยมีการีน่าเป็นผู้ถือลิขสิทธิ์เกมนี้ในประเทศไทย โดยได้นักพากย์อย่างอดิสรณ์ พึ่งยาและสาธิต กรีกุลมาเป็นเสียงพากย์ในเกมของภาคนี้
เอดการ์ การ์ซิอา

| เอดการ์ การ์ซิอา |
| --- | --- |
เกิด: เอ็ดการ์ การ์เซีย-ปาลาซิออส 24 กรกฎาคม พ.ศ. 2514
เอ็ดการ์ การ์เซีย (Edgar Garcia) หรือ เอ็ดการ์ การ์เซีย-ปาลาซิออส นักมวยสากลชาวเม็กซิโก เกิดเมื่อ 24 กรกฎาคม พ.ศ. 2514 สถิติการชก 25 ครั้ง ชนะ 9 (น็อค 5) เสมอ 2 แพ้ 14
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นแบนตัมเวท WBF เมื่อ 28 กุมภาพันธ์ 2540 แพ้น็อค ฟ้าประกอบ รักเกียรติยิม ยก 7 ที่ กทม.
เวนเดล คอร์จูเลส

เวนเดล คอจูเลส (Wendell Cajoles) นักมวยสากลชาวฟิลิปปินส์ สถิติการชก 40 ครั้ง ชนะ 14(น็อค 5) เสมอ 4 แพ้ 22
ประวัติ

คอร์จูเลสขึ้นชกมวยสากลครั้งแรกเมื่อ 10 กันยายน พ.ศ. 2542 แพ้น็อค อัลเฟรด นากัลป์ ยก 2 ที่ฟิลิปปินส์ จากนั้น ขึ้นชกชนะเป็นส่วนใหญ่ มาชกในไทยครั้งแรกเมื่อ พ.ศ. 2545 เสมอโดยเทคนิคกับ สงคราม ป.เปาอินทร์ แพ้คะแนน ชนะ ป.เปาอินทร์ และได้ชิงแชมป์ PABA รุ่นมินิมัมเวทเมื่อ 17 ตุลาคม พ.ศ. 2546 แพ้คะแนน พรสวรรค์ ป.ประมุข แล้วมาชกแพ้คะแนน ขุนศึก ลูกพระบาท และใน พ.ศ. 2550 แพ้น็อค คมพยัคฆ์ ป.ประมุข ยก 6 คอร์จูเลสขึ้นชกมาจนถึง พ.ศ. 2551 หลังจากชกแพ้น็อค วาร์ คัตสุมาตะ ยก 3  ที่ ญี่ปุ่นเมื่อ 25 ตุลาคม พ.ศ. 2551 แล้วจึงแขวนนวมไป
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นมินิมัมเวท เมื่อ 17 ตุลาคม 2546 แพ้คะแนน พรสวรรค์ ป. ประมุข ที่ นครปฐม
เฟซบุ๊กสลิงช็อต

เฟซบุ๊กสลิงช็อต เป็นโปรแกรมประยุกต์ระบบส่งข้อความทันทีสำหรับการแบ่งปันภาพถ่ายและวิดีโอกับเพื่อน เปิดให้ดาวน์โหลดตั้งแต่วันที่ 18 มิถุนายน พ.ศ. 2557 บนระบบปฏิบัติการแอนดรอยด์และไอโอเอส
แหล่งข้อมูลอื่น

เว็บไซต์อย่างเป็นทางการ
เฟซบุ๊กสลิงช็อต  บน ไอทูนส์
เฟซบุ๊กสลิงช็อต บน กูเกิล เพลย์
เดอะฮอร์เรอส์

| เดอะฮอร์เรอส์ |
| --- | --- |

ข้อมูลพื้นฐาน
ที่เกิด: เซาต์เอนด์ ประเทศอังกฤษ
แนวเพลง: การาจ ร็อก , โกธ , ไซคีเดลิก ร็อก
ช่วงปี: 2548-ปัจจุบัน
ค่ายเพลง: XL Recordings

สมาชิก: แฟริส ร็อตเตอร์ ชื่อจริง ฟาริส บ๊าดแวน- ร้องนำ   โจชัว เติร์ด ชื่อจริง โจชัว เฮวาร์ด - กีตาร์   ทอม ฟิวส์ ชื่อจริง ทอม โคแวน - เบส  , ซินธิไซเซอร์     สไปเดอร์ เว็บบ์ ชื่อจริง รายส์ เว็บบ์ - คีย์บอร์ด , เบส   กอฟฟิน โจ  ชื่อจริง โจเซฟ สเปอร์เจี้ยน - กลอง

เว็บไซต์: http://thehorrors.co.uk
เดอะ ฮอร์เรอส์ (The Horrors) เป็นวง การาจร็อก จากอังกฤษ ก่อตั้งวงตั้งแต่ปี 2005 ออกอัลบั้มเต็มแล้ว 2 อัลบั้ม คือ Strange House วันที่ 5 มีนาคม 2007 (#37 on the UK Albums Chart) และ Primary Colours วันที่ 4 พฤษภาคม 2009 (#25 in the UK.)
ประวัติวง

เดิมทีพวกเขามีความสนใจในแผ่นเสียงจากวง การาจร็อก ยุค 1960 อยู่แล้ว สไปเดอร์ เจ้าของ Junkclub ได้พบกับ แฟริส และ ทอม ทั้งหมดจึงได้รู้จักกัน ที่ Jumkclub ของ สไปเดอร์นั่นเอง ต่อมาในปี2005 โจขัว ก็ได้ออกจากวงตัวเอง และไปร่วมกับพวกเขา และในที่สุดก็ร่วมกันเล่นดนตรี และก่อตั้งวง The Horrors ในที่สุด
พวกเขาเริ่มเล่นดนตรีที่ Junkclub เริ่มแรกจะเล่นเพลงคัฟเวอร์จากวงการาจย้อนยุค จนไม่นานก็เริ่มเล่นเพลงของตัวเอง
ผู้คนรู้จักเดอะ ฮอร์เรอส์ มากขึ้น พวกเขาปล่อยซิงเกิลแรก "Sheena is a parasite" ด้วยแนวเพลงที่แปลกใหม่ และย้อนยุค
กับความดุเดือด และน่ากลัว
จุดเด่นของวงคือภาพลักษณ์ที่ดูน่าสนใจ โดยพวกเขาเลือกที่จะแต่งตัวด้วยชุดดำ และมีภาพลักษณ์ที่ดูลึกลับ จนได้ลงในหน้าแนะนำวงหน้าใหม่ของนิตยสาร NMEในปี 2006 และภาพที่พวกเขาเลือกลงคือ  ภาพของสมาชิกทั้งวงยืนอยู่ท่ามกลางบรรยากาศเหมือนป่าช้า  และถือมีดซึ่งเปล่งแสงสะท้อนออกมา  กลายเป็นภาพคลาสสิกและพวกเขาก็กลายเป็นจุดสนใจทันที
หลังจากออกผลงานต่อมา  พวกเขาก็ได้ขึ้นหน้าปก  NME  และได้ไปออกทัวร์กับวงรุ่นเดียวกันอย่าง  The  Automatic,  The  View  และ  Mumm-Ra  ทำให้พวกเขาเป็นที่รู้จักในวงกว้าง  จนกระแส  Goth  กลับมาเริ่มเป็นระบาดไปทั่วอังกฤษ
พวกเขาก็ปล่อย  Strange  House  ผลงานชิ้นแรกในปี  2007 ด้วยแนวเพลงที่เน้นไปในทางการาจ กับเสียงซินธิไซเซอร์ ที่เล่นออกมาในโทนหม่นมืด เพลงเด่น เช่น  เพลงเปิด  Jack  The  Ripper  ที่เป็นการคัฟเวอร์เพลงเก่า  ,  She  is  a  New  Thing ,  Draw  Japan  และ Count  in  Five
จุดเด่นอีกอย่างของพวกเขาคือ การแสดงสดบนเวที ที่เน้นบรรยากาศที่ดำมืดและดูน่ากลัว  เช่นการปิดไฟทั้งเวทีและใช้  Strobe  light  เป็นระยะๆ  จนทำให้พวกเขาโด่งดังขึ้นมาอย่างรวดเร็ว
ในปี 2009 พวกเขากลับมาพร้อมกับ  Primary  Colours  ที่เป็นการเปลี่ยนแปลงครั้งใหญ่ของพวกเขา  ที่เน้นซาวด์แบบไซคีเดลิกยุคเก่า 
และลดความดุเดือดรุนแรงแบบการาจลงไปเล็กน้อย
ผลงาน > อัลบั้มเต็ม

Strange House (5 มีนาคม 2007) Loog, #37  (UK)
Primary Colours (4 พฤษภาคม 2009) XL Recordings, #25  (UK)
ผลงาน > อีพี

| 0 | 1 | 2 |
| --- | --- | --- |
| วันที่วางจำหน่าย | ชื่อ | สังกัด |
| 24 ตุลาคม 2006 | The Horrors EP | Stolen Transmission |
| 6 ตุลาคม 2008 | "Shadazz" (also featuring Suicide and Nik Void) | Blast First Petite |
ผลงาน > ซิงเกิล

| 0 | 1 | 2 | 3 | 4 | 5 |
| --- | --- | --- | --- | --- | --- |
| วันที่วางจำหน่าย | ชื่อ | บี-ไซด์ | สังกัด | อันดับสูงสุดใน UK Chart  | อัลบั้ม |
| 10 เมษายน 2006 | "Sheena Is a Parasite" | "Jack the Ripper" | Loog | N/A | Strange House |
| 31 กรกฎาคม 2006 | "Death at the Chapel" | "Crawdaddy Simone" | Loog | N/A | Strange House |
| 30 ตุลาคม 2006 | "Count in Fives" | "Who Says" "A Knife in Their Eye" | Loog | N/A | Strange House |
| 26 กุมภาพันธ์ 2007 | "Gloves" | "Kicking Kay" "Horrors' Theme" "Death at the Chapel" (Live) | Loog | #34 | Strange House |
| 25 มิถุนายน 2007 | "She Is the New Thing" | "Sister Leonella" "Draw Japan" (Dandi Wind Remix)  "Excellent Choice" (re-recorded) | Loog | #89 | Strange House |
| 17 มีนาคม 2009 | "Sea Within a Sea" |  | XL | N/A | Primary Colours |
| 11 เมษายน 2009 | "Who Can Say" | "You Could Never Tell" | XL | N/A | Primary Colours |
แหล่งข้อมูลอื่น

The Horrors' official website
The official Horrors' MySpace page
เด็กน้อย

บทความนี้เกี่ยวกับเพลงที่มีชื่อนี้ สำหรับเด็ก ดูที่ เด็ก
"เด็กน้อย" เป็นซิงเกิลของวงดนตรีทเวนตีไฟฟ์อาเวอส์ จากอัลบั้ม Mom & Popshop ในปี พ.ศ. 2558 กับค่ายจีนี่เรคคอร์ดสในเครือจีเอ็มเอ็ม แกรมมี่ ประพันธ์เนื้อร้องโดย ปิยวัฒน์ มีเครือ แต่งทำนองโดย สมพล รุ่งพานิชย์ และเรียบเรียงโดย ทเวนตีไฟฟ์อาเวอส์ ออกจำหน่ายในวันที่ 17 สิงหาคม พ.ศ. 2558
เพลงนี้เป็นเพลงรักแง่บวกที่ความหมายดีที่พูดถึงความรักในแต่ละช่วงอายุ ที่จะมีมุมมองต่าง ๆ กัน อย่างตอนเด็กที่เราฝันถึงความรัก ตอนโตที่ได้พบเจอ และตอนแก่ที่จะคอยดูแลกัน
ส่วนมิวสิกวิดีโอ ได้ไปถ่ายทำกันที่หาดแม่พิมพ์ จ.ระยอง ได้ คุณมอร์ วง TEN TO TWELVE มากำกับมิวสิกวิดีโอให้ โดยเนื้อเรื่องเป็นเรื่องของคู่รักคู่หนึ่งที่คบหากันมานาน และถึงวันที่ฝ่ายชายจะขอแฟนสาวแต่งงาน ก็เลยเชิญวง 25 hours และเพื่อนสนิทไป กะไปเซอร์ไพรส์เต็มที่ แถมยังได้โชว์สเต็ปของวง
การตอบรับ

เพลง "เด็กน้อย" ได้ติดชาร์ตสูงสุดอันดับ 20 ใน 100 ของชาร์ตหมวดเพลง GMM Gmember Chart Top 100 ประจำวันที่ 16 พฤศจิกายน พ.ศ. 2558 จากเว็บไซต์ Gmember
การตอบรับ > ชาร์ต

| ชาร์ต (พ> ศ. 2558) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 20
เลขาธิการคณะกรรมาธิการพรรคคอมมิวนิสต์จีน

เลขาธิการคณะกรรมาธิการพรรค (จีน: 党委书记; พินอิน: dǎngwěi shūjì) หมายถึง ผู้นำของพรรคคอมมิวนิสต์จีนในมณฑล เมือง หมู่บ้าน รวมถึงหน่วยงานอื่น ๆ ในกรณีส่วนใหญ่ ตำแหน่งนี้จะถือเป็นตำแหน่งทางการเมืองที่สูงที่สุดในพื้นที่นั้นโดยพฤตินัย คำนี้ยังใช้เรียกตำแหน่งผู้นำพรรคคอมมิวนิสต์ในองค์กรต่าง ๆ เช่น รัฐวิสาหกิจ บริษัทเอกชน บริษัทต่างชาติ มหาวิทยาลัย สถาบันวิจัย โรงพยาบาล และสถาบันอื่น ๆ ของรัฐ
หลังการปฏิวัติทางวัฒนธรรม พรรคคอมมิวนิสต์จีนมีหน้าที่รับผิดชอบในการกำหนดนโยบาย และรัฐบาลมีหน้าที่รับผิดชอบดำเนินการตามนโยบายนั้น ในทุกระดับการปกครอง จะมีผู้นำรัฐบาลทำงานร่วมกับเลขาธิการคณะกรรมาธิการพรรค ตัวอย่างเช่น ในระดับมณฑล เลขาธิการพรรคประจำมณฑล คือผู้นำสูงสุดโดยพฤตินัย แต่จะบริหารงานโดย "ผู้ว่าการมณฑล" (省長) ซึ่งโดยทั่วไปถือเป็นข้าราชการที่มีอำนาจรองลงมาในคณะกรรมาธิการพรรคประจำมณฑล และจะดำรงตำแหน่ง "รองเลขาธิการคณะกรรมาธิการพรรคประจำมณฑล" (省委副书记) ควบคู่กันไปด้วย กรณีอื่น ๆ ที่เปรียบเทียบได้ เช่น ตำแหน่งเลขาธิการพรรคประจำเมือง (市委书记) กับนายกเทศมนตรี (市长) หรือแม้กระทั่ง ตำแหน่งเลขาธิการใหญ่พรรคคอมมิวนิสต์จีน (总书记) กับนายกรัฐมนตรี (国务院总理)
แม้จะมีกรณีพิเศษบางกรณีที่บุคคลคนเดียวจะดำรงตำแหน่งทั้งเลขาธิการพรรคและผู้ว่าการมณฑล (หรือ นายกเทศมนตรี) แต่ก็ถือว่าเป็นแนวทางที่ไม่นิยมนับตั้งแต่หลังการปฏิวัติทางวัฒนธรรม[ ต้องการอ้างอิง ] โดยทั่วไป เลขาธิการพรรคจะได้รับความช่วยเหลือจากรองเลขาธิการพรรคหลายคน
จนกระทั่งถึงช่วงทศวรรษที่ 1980 ตำแหน่งผู้นำขององค์กรพรรคคอมมิวนิสต์จีนในระดับท้องถิ่นจะเรียกว่า "เลขาธิการลำดับที่หนึ่ง" (第一书记) รองลงมาคือ "เลขาธิการลำดับที่สอง" (第二书记)  [ ต้องการอ้างอิง ] องค์กรพรรคคอมมิวนิสต์จีนระดับท้องถิ่นแต่ละแห่งจะมี "สำนักเลขาธิการ" ประจำอยู่ ซึ่งประกอบด้วยเลขาธิการหลายคน
เพื่อนร่วมชั้น (ภาพยนตร์ พ.ศ. 2551)

| เพื่อนร่วมชั้น |
| --- | --- |
กำกับ: โยชิฮิโระ ฟูกากาวะ
บทภาพยนตร์: โยชิฮิโระ ฟูกากาวะ เคโกะ คาโนเมะ
สร้างจาก: Dōkyūsei โดย เคโกะ คาโนเมะ
อำนวยการสร้าง: ทากาชิ โอะฮาชิ  ฮิโระฟูมิ โอโกชิ  มิโดริ โอคุเดะ  ริวทาโระ อูเอะดะ
นักแสดงนำ: ยูอิจิ นาคามูระ มิเระ คิริตานิ  ยูตะ ทากาฮาชิ  โช คูโบะ นานามิ ซากุราบะ มาโคโตะ คาวาฮาระ โทโมยะ นากาอิ เอมะ ฟูจิซาวะ มายุโกะ อิริเอะ
กำกับภาพ: สึโยชิ วาดะ
ตัดต่อ: มามิโกะ ฮิราอิ
ดนตรีประกอบ: ฮิคารุ ยาสุดะ
บริษัทผู้สร้าง: SPO Entertainment  
ผู้จัดจำหน่าย: SPO Entertainment
วันฉาย:   10 พฤษภาคม ค.ศ. 2008 (2008-05-10) (ประเทศญี่ปุ่น) 
ความยาว: 86 นาที
ประเทศ: ญี่ปุ่น
ภาษา: ญี่ปุ่น
เพื่อนร่วมชั้น (ญี่ปุ่น: 同級生; โรมาจิ: Dōkyūsei) เป็นภาพยนตร์ญี่ปุ่นปี พ.ศ
2551 จากการกำกับโดย โยชิฮิโร่ ฟูคากาวะ และมีเรื่องราวที่อิงมาจาก นวนิยาย ในชื่อเดียวกันของเคโกะ คาโนเมะ นักแสดงหลักได้แก่ ยูอิจิ นากามูระ รับบทเป็น จุน ชิบาฮาระ, มิเระ คิริตานิ รับบทเป็น โนโซมิ ฮายากาวะ และ ยูตะ ทากาฮาชิ รับบทเป็น นาโอกิ มุไร ภาพยนตร์นี้ได้เข้าฉายเมื่อวันที่ 10 พฤษภาคม พ.ศ 2551 ภาพยนตร์นี้ยังมีภาพยนตร์ที่ฉายพร้อมกันชื่อ Taiikukan Baby ซึ่งมีนักแสดงเดียวกันแต่มีเนื้อเรื่องแตกต่างกันโดยเป็นธีมยาโออิ
เรื่องย่อ

จุน ชิบาฮาระ เป็นนักว่ายน้ำที่เก่งที่สุดในทีมว่ายน้ำของโรงเรียน วันหนึ่ง เขาเป็นลมและถูกนำตัวส่งโรงพยาบาล ที่นั่นเขาถูกวินิจฉัยว่าเป็น โรคกล้ามเนื้อหัวใจหนาตัวผิดปกติ ทำให้เขาต้องเลิกว่ายน้ำ จุนสูญเสียเหตุผลในการดำรงชีวิตและตกอยู่ในภาวะซึมเศร้า อย่างไรก็ตาม วันหนึ่งเขาได้รับอีเมลบนโทรศัพท์มือถือจากคนที่ชื่อจุนเหมือนกัน พวกเขาเริ่มส่งอีเมลหากันมากขึ้น และไม่นานมิตรภาพก็กลายเป็นความรัก สิ่งนี้ทำให้จุนตระหนักว่าว่ายน้ำไม่ใช่ทุกสิ่งในชีวิต และพวกเขาตัดสินใจที่จะไปมหาวิทยาลัยเดียวกัน แต่ความสุขก็กลับกลายเป็นโศกนาฏกรรมในไม่ช้า
นักแสดง

ยูอิจิ นากามูระ รับบทเป็น จุน ชิบาฮาระ
มิเระ คิริตานิ รับบทเป็น โนโซมิ ฮายากาวะ
ยูตะ ทากาฮาชิ รับบทเป็น นาโอกิ มุไร
โช คูโบะ รับบทเป็น โชอิจิ คาโตะ
นานามิ ซากุราบะ รับบทเป็น ยูกิ ฮายากาวะ
มาโคโตะ คาวาฮาระ รับบทเป็น ฮิคาริ อิจิมะ
โทโมยะ นากาอิ รับบทเป็น มาโคโตะ ฟูจิซาวะ
เอมะ ฟูจิซาวะ รับบทเป็น มิจิรุ ยาดะ
มายุโกะ อิริเอะ รับบทเป็น แม่ของ โนโซมิ
แหล่งข้อมูลอื่น

Classmates ที่อินเทอร์เน็ตมูวีเดตาเบส
แกรนต์ ฟิตซ์แพทริก

แกรนต์ ฟิตซ์แพทริก (เกิดเมื่อวันที่ 18 มีนาคม ค.ศ. 1976) เป็นนักกีฬาว่ายน้ำพาราลิมปิก เกิดที่เมืองซิดนีย์ ประเทศออสเตรเลีย ได้รับ 2 เหรียญเงินในการแข่งขันพาราลิมปิกฤดูร้อน 1996 ประเภทชาย ท่าฟรีสไตล์ 50 เมตร และ 100 เมตร
เบสบอลทีมชาติไทยรุ่นอายุไม่เกิน 18 ปี

| --- | --- |
ประเทศ:  ไทย
สมาพันธ์: สหพันธ์เบสบอลและซอฟต์บอลโลกแห่งทวีปเอเชีย
เบสบอลทีมชาติไทยรุ่นอายุไม่เกิน 18 ปี เป็นทีมระดับชาติอายุไม่เกิน 18 ปี ที่เป็นตัวแทนของประเทศไทยในการแข่งเบสบอลระดับนานาชาติ ปัจจุบันทีมนี้อยู่ในอันดับที่ 50 ของโลกโดยสหพันธ์เบสบอลและซอฟต์บอลโลก ซึ่งพวกเขาแข่งกันในศึกเบสบอลเวิลด์คัพ รุ่นอายุไม่เกิน 18 ปี ในทุกสองปี
ดูเพิ่ม

เบสบอลทีมชาติไทย
แคว้นมอสโก

| แคว้นมอสโก |
| --- | --- |
แคว้น
Московская область
   ธง ตราอาร์ม
เพลง: none

พิกัด: 55°42′N 36°58′E﻿ / ﻿55.700°N 36.967°E﻿ / 55.700; 36.967
ประเทศ: รัสเซีย
เขตสหพันธ์: กลาง
เขตเศรษฐกิจ: กลาง
สถาปนา: 14 มกราคม 1929
ศูนย์กลางการบริหาร: ไม่มี
การปกครอง
 • องค์กร: สภาดูมาแคว้น
 • ผู้ว่าการ: Andrey Vorobyov
พื้นที่
 • ทั้งหมด: 44,300 ตร.กม. (17,100 ตร.ไมล์)
อันดับพื้นที่: 55th
ประชากร (สำมะโนครัวปี 2010)
 • ทั้งหมด: 7,095,120 คน
 • ประมาณ (2018): 7,503,385 (+5.8%) คน
 • อันดับ: 2nd
 • ความหนาแน่น: 160 คน/ตร.กม. (410 คน/ตร.ไมล์)
 • เขตเมือง: 80.1% คน
 • นอกเมือง: 19.9% คน
เขตเวลา: UTC+3 (เวลามอสโก )
รหัส ISO 3166: RU-MOS
ทะเบียนรถ: 50, 90, 150, 190, 750, 790
รหัส OKTMO: 46000000
ภาษาราชการ: รัสเซีย
เว็บไซต์: mosreg.ru
แคว้นมอสโก (รัสเซีย: Моско́вская о́бласть, อักษรโรมัน: Moskovskaya oblast, สัทอักษรสากล: [mɐˈskofskəjə ˈobləsʲtʲ]), หรือ ปอดมอสคอฟเย (รัสเซีย: Подмоско́вье, สัทอักษรสากล: [pədmɐˈskovʲjə]) เป็นหน่วยองค์ประกอบของสหพันธรัฐรัสเซีย (แคว้น) มีประชากรอยู่ 7,095,120 คน (สำมะโน ใน ค.ศ. 2010) แคว้นครอบคลุมพื้นที่ 44,300 ตารางกิโลเมตร (17,100 ตารางไมล์)  เป็นภูมิภาคที่มีประชากรหนาแน่นที่สุดแห่งหนึ่งในประเทศ และเป็นหน่วยองค์ประกอบที่มีประชากรมากที่สุดเป็นอันดับสอง แคว้นไม่มีศูนย์ราชการ เจ้าหน้าที่ของรัฐตั้งอยู่ในกรุงมอสโกและเมืองครัสโนกรอสค์ (สภาดูมาแคว้นมอสโกและรัฐบาล) รวมถึงสถานที่อื่น ๆ ในแคว้นด้วย
แคว้นตั้งอยู่ในรัสเซียเขตยุโรป มีพรมแดนติดกับแคว้นตเวียร์ทางตะวันตกเฉียงเหนือ แคว้นยาโรสลัฟล์ทางตอนเหนือ แคว้นวลาดีมีร์ทางตะวันออกเฉียงเหนือและตะวันออก แคว้นเรียซันทางตะวันออกเฉียงใต้ แคว้นตูลาทางใต้ แคว้นคาลูกาทางตะวันตกเฉียงใต้ และแคว้นสโมเลนสค์ทางตะวันตก ตรงกลางคือกรุงมอสโกซึ่งเป็นนครสหพันธ์ ซึ่งเป็นหน่วยองค์ประกอบที่แยกต่างหากในสิทธิ์ของตนเอง แคว้นมอสโกยังเป็นที่ตั้งของเขตอุตสาหกรรมระดับสูง โดยมีสาขาอุตสาหกรรมหลักได้แก่ โลหะวิทยา การกลั่นน้ำมัน และวิศวกรรมเครื่องกล อาหาร พลังงาน และอุตสาหกรรมเคมี
เอดชิ

เสื้อผ้าของตัวละครหญิงที่ดูสั้นหรือโปร่งแสง (เปียกหรือไม่ก็ตาม) เป็นองค์ประกอบทั่วไปในผลงานที่ถูกพิจารณาในตะวันตกว่า เป็นเอดชิ
เอดชิ (エッチ, etchi, ออกเสียง [et.tɕi]) เป็นคำศัพท์สแลงที่ถูกใช้บ่อยในภาษาญี่ปุ่นสำหรับการกระทำทางเพศอย่างสนุกสนาน ในคำคุณศัพท์ มันถูกใช้กับความหมายของ "เซ็กซี่" "ลามก" หรือ "ซุกซนทางเพศ"(naughty) ในคำกริยาจากคำว่า เอดชิ ซูรู (エッチする หรือ Ｈする) หมายถึง "การมีเพศสัมพันธ์" หรือในคำนาม เพื่ออธิบายถึงบุคคลที่มีพฤติกรรมหื่นกาม มันอาจจะดูนุ่มนวลกว่าคำศัพท์ญี่ปุ่นคำว่า เอโระ (エロ มาจาก เอรอส) และไม่ได้หมายถึงกามวิปริตในแบบที่เฮ็นไตทำ
คำว่า เอดชิ ได้ถูกนำมาใช้โดยแฟนชาวตะวันตกของสื่อญี่ปุ่นเพื่ออธิบายถึงผลงานที่เต็มไปด้วยความหวือหวาทางเพศ ในภาษาญี่ปุ่น คำว่า เอดชิ มักจะถูกนำมาใช้เพื่ออธิบายถึงพฤติกรรมของบุคคล แต่ในแฟนคลับชาวตะวันตก คำนี้ได้ถูกนำมาใช้เพื่อกล่าวถึงเรื่องเพศที่ทำให้เกิดการกระตุ้นความรู้สึกทางเพศ (softcore) หรือขี้เล่น ซึ่งจะแตกต่างจากคำว่า เฮ็นไต ซึ่งหมายถึงกามวิปริตหรือการเกิดอารมณ์เพศจากสิ่งเฉพาะ (เฟทิชิซึม) ผลงานที่ถูกเรียกว่า เอดชิโดยแฟนชาวตะวันตกซึ่งได้อธิบายว่า การ์ตูนประเภทนี้จะไม่มีการเปิดเผยถึงการมีเพศสัมพันธ์หรืออวัยวะเพศ แต่มีการพาดพิงถึงเนื้อหาทางเพศ เนื้อหาประเภทเอดชิเป็นแฟนเซอร์วิซประเภทหนึ่ง และสามารถพบได้ในการ์ตูนมังงะตลกประเภทโชเน็งและเซเน็งเป็นส่วนใหญ่ และอนิเมะประเภทฮาเร็ม